Document ID: 32011D0751

KOMISIJOS ĮGYVENDINIMO SPRENDIMAS
2011 m. rugsėjo 13 d.
dėl pranešimo apie pasiūlymą iš dalies keisti EB ir JAV susitarimo dėl prekybos vynu priedus
(2011/751/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2005 m. gruodžio 20 d. Tarybos sprendimą 2006/232/EB dėl Europos bendrijos ir Jungtinių Amerikos Valstijų susitarimo dėl prekybos vynu sudarymo (1), ypač į jo 3 straipsnį,
kadangi:
(1)
siekiant atsižvelgti į teisės aktų pakeitimus, susijusius su Sąjungos vynininkystės metodais, naujais Sąjungos kilmės vietos pavadinimais, naujais vynuogininkystei svarbiais JAV pavadinimais ir adresų pasikeitimais, turėtų būti iš dalies pakeisti Europos bendrijos ir Jungtinių Amerikos Valstijų susitarimo dėl prekybos vynu priedai;
(2)
pagal Susitarimo 11 straipsnio 5 dalį siekiant pakeisti Susitarimo priedą, būtina raštu pranešti kitai Šaliai apie pakeitimo pasiūlymą;
(3)
todėl apie pridedamą pakeitimo pasiūlymą reikėtų pranešti Jungtinėms Amerikos Valstijoms;
(4)
šiame sprendime numatyta priemonė atitinka Bendro žemės ūkio rinkų organizavimo vadybos komiteto nuomonę,
NUSPRENDĖ:
1 straipsnis
Pagal Europos bendrijos ir Jungtinių Amerikos Valstijų susitarimo dėl prekybos vynu 11 straipsnio 3 dalies b punktą Jungtinėms Amerikos Valstijoms raštu pranešama apie priede pateiktą pasiūlymą iš dalies keisti Susitarimo priedus.
2 straipsnis
Žemės ūkio ir kaimo plėtros generalinis direktorius įgaliojamas Europos Sąjungos vardu pranešti apie pakeitimo pasiūlymą.
Priimta Briuselyje 2011 m. rugsėjo 13 d.

Labels: 17
5
3
18
15